EkBass/fiwiki-20250220-pages-articles huggingface dataset:
Kinofilmi

Kinofilmi on yleisin käytetty filmiformaatti sekä valo- että elokuvauksessa. Kinofilmin leveys on 35 mm ja valokuvauskäytössä käytetty formaattikoodi 135. Valokuvauskäytössä filmille tallentuvan kuvan koko on yleensä 24 mm × 36 mm, elokuvauskäytössä käytetään noin 22 mm leveää ruutukokoa filmin poikkisuunnassa, sillä filmi kulkee elokuvakamerassa pystysuunnassa. Filmin kummassakin reunassa on leveä rei’itetty alue. Yleisimmin käytetty kinofilmityyppi värivalokuvauksessa ja -elokuvauksessa on värinegatiivifilmi, josta tehdään valokuvauskäytössä yleensä 10 cm × 15 cm:n kokoiset paperikuvat (ns. kymppikuvat). Toisaalta kinofilmiformaatti mahdollisti myös diafilmin käytön yleistymisen kuluttajakäyttöön niin, että kehitetyt filmiruudut kehystetään laboratoriossa tai itse kotona diakehyksiin ja katsellaan erityisellä diaprojektorilla. 35 mm leveä filmi kehitettiin vuonna 1892 elokuvakäyttöön, mistä nimitys ”kinofilmi” tulee. Valokuvauskäyttöön kinofilmi valjastettiin 1913, kun Leica alkoi käyttää elokuvafilmiä tavallisen keskikoon korvaavassa kinofilmikamerassaan. Kinokoko alkoi yleistyä valokuvauksessa hitaasti 1930-luvulta alkaen, kun Ihagee-yhtiö toi markkinoille sitä käyttävän peiliheijastuskameran nimeltä Kine-Exakta ja Leica ja muut valmistajat kehittivät mittaetsinkameroitaan. Kun Ihageen alkuun panema yksisilmäinen peiliheijastuskamera 1950-luvun lopulla sai kuiluetsimen sijaan pentaprismaetsimen ja kehittyi kinokoon järjestelmäkameraksi (esim. Nikon F ja Asahi-Pentax), kinofilmistä tuli 1900-luvun loppupuolen suosituin filmiformaatti sekä ammatti- että amatöörikäytössä. Harrastajakuvaajat käyttivät sitä järjestelmäkameroiden sijaan enimmäkseen pienissä kompaktikameroissa. Kinofilmi teki myös valokuvien kehittämisestä ja suurentamisesta kotipimiössä suositun harrastuksen, joka myös alensi kuvauskustannuksia: kinofilmiä saattoi ostaa kymmenien metrien keloina ja ujuttaa sitä sitten käytettyihin filmikasetteihin täysin pimennetyssä huoneessa. Kinofilmikasettiin mahtuu filmiä korkeintaan 40 ruudun edestä, ja valmista filmiä myydään 24 ja 36 ruudun kasetteina. Valokuvauksessa kinofilmin ja kinofilmikameroiden muita etuja suurempiin filmiformaatteihin verrattuna ovat pienempi koko, halvempi hinta kuvaa kohti, mahdollisuus kuvata mustavalkokuvia, väripaperikuvia tai dioja, järjestelmäkameroiden suuri lisävälinevalikoima lähikuvauksesta telekuvaukseen sekä kompaktikameroiden käytön helppous. Toisaalta pieni negatiivikoko ei riitä vaativimpiin ammattitehtäviin, ja kotikuvaajankin otokset on aina suurennettava kuvavalmistamossa, kotipimiön suurennuskoneella tai esitystilanteessa diaprojektorilla. ==Lähteet== ==Aiheesta muualla== *Jan-Eric Nyström: 35 mm ja sitä pienempien filmiformaattien historiallinen katselmus Luokka:Elokuvafilmiformaatit Luokka:Kuvantoistotekniikka Luokka:Valokuvafilmiformaatit
Lupaus

Lupaus voi tarkoittaa ainakin seuraavia: * lupaus, sitoumus * Lupaus, Kaija Kärkisen & Ile Kallion levy vuodelta 1996 * Lupaus, Ilkka Vanteen ohjaama elokuva vuodelta 2005 * lupaus, korttipeli.
Ylioppilaiden Raittiusyhdistys

Ylioppilaiden Raittiusyhdistys (1886–1993) oli Helsingissä toiminut, raittiusaatetta ajanut yhdistys. Yksi sen puheenjohtajista 1900-luvun alussa oli kansanedustaja Matti Helenius-Seppälä.Eduskunnan matrikkeli 1970-luvulla Ylioppilaiden Raittiusyhdistys YRY markkinoi itseään tajunnan laajentajana. Se muutti Raitis Ylioppilas -lehtensä nimen Valkolakiksi. Yhdistyksen toiminta lakkasi, kun Sosiaali- ja terveysministeriö ja RAY yhdistivät raittiusjärjestöt. Suomen akateeminen raittiusliitto (SARL) sijoitettiin työväen raittiusyhdistysten kanssa Elämäntapaliittoon. ==Lähteet== ==Aiheesta muualla== * Viinalakko jäi 80-luvulle (linkki kuollut 9.8.2013) Ylioppilaslehti 1996 * Yhdistysrekisterimerkintä ==Kirjallisuutta== * * Luokka:Entiset suomalaiset opiskelijajärjestöt Luokka:Suomalaiset raittiusjärjestöt Luokka:Helsinkiläiset järjestöt
PDS

PDS tarkoittaa seuraavia asioita: * PDS eli polydioksanoni, polymeeri * PDS, saksan sanoista Partei des Demokratischen Sozialismus, saksalaisen Die Linkspartei-puolueen edeltäjä * PDS, englannin sanoista Processor Direct Slot, väylä Macintosh-tietokoneissa.
PSD

Lyhenne PSD tarkoittaa seuraavia asioita: * Partido Social Democrata, PSD, portugalilainen puolue * Partido da Social Democracia Brasileira, PSD, brasilialainen puolue * Partidul Social Democrat, PSD, romanialainen puolue * PSD, Photoshop-ohjelmiston kuvatiedostomuoto.
Metsänneito

Metsänneito (myös metsänneitsyt, metsänpiika, sinipiika) on suomalainen taruolento, joka tunnettiin etenkin Länsi-Suomessa. Metsänneitsyt ilmaantui joskus metsässä liikkuville tai yöpyville miehille. Hän saattoi tulla tanssimaan nuotiolle tai kävellä vastaan. Metsänneitsyt oli edestäpäin ihastuttavan kaunis neito, harsopukuinen ja pitkähiuksinen, mutta olennon selkäpuoli oli ontto, tai takaa se oli vain puupökkelö. Tämän huomasi kauhukseen mies, jos hän yritti nähdä neidon selkäpuolen. Tällöin myös metsänneitsyt pelästyi ja lähti. ==Katso myös== *Huldra ==Lähteet== *Ilmar Talve: Suomen kansankulttuuri (uudistettu 1990) ==Aiheesta muualla== * Metsänhaltiat Luokka:Suomalaiset jumalat ja taruolennot Luokka:Keijukaiset
Herra X

Herra X oli Suomen ensimmäinen radiotietokilpailu, jota Yleisradio lähetti vuosina 1941–1956. Kilpailun isä ja ideoija oli sittemmin elokuvaohjaajana tunnetuksi tullut Armand Lohikoski. Herra X:nä kilpailussa toimi Antero Manninen, jonka identiteetti tuli julki vasta toistakymmentä vuotta myöhemmin. ==Lähteet== Luokka:Suomalaiset radio-ohjelmat Luokka:Tietokilpailut
Convair F-102 Delta Dagger

Convair F-102 Delta Dagger oli maailman ensimmäinen jokasään yliäänisuihkuhävittäjä ja Yhdysvaltain ilmavoimien ensimmäinen käyttöön otettu deltasiipinen lentokone. F-102 teki ensilentonsa 24. lokakuuta 1953 ja otettiin Air Defense Commandin käyttöön 1956.http://www.nationalmuseum.af.mil/factsheets/factsheet.asp?id=2309 (Viitattu 1.4.2014) 1950-luvun lopulla kone oli käytössä 25:ssä ADC:n laivueessa. Convair rakensi 1 000 F-102:sta, joista 875 oli F-102A-torjuntahävittäjää ja 111 kaksipaikkaista TF-102-harjoittelukonetta. Lentäjien keskuudessa konetta ei tunnettu virallisella nimellään, vaan nimellä Deuce ja harjoituskone nimellä Tub. Aseistuksena oli 24 2,75" FFAR-rakettia ja kuusi GAR-1 Falcon-ohjusta. Sotatilanteessa ohjukset ampui automaattisesti koneen elektroninen tulenjohtojärjestelmä F-102:n päästyä tutkansa avulla sopivaan asemaan. Myöhemmin koneet päivitettiin kantamaan kahta GAR-9 Nuclear Falcon -ohjusta. 1960-luvun alkupuolella koneen korvasivat F-101 Voodoo ja F-4 Phantom II. F-102:t siirrettiin kansalliskaartin ilmavoimiin, jossa ne olivat käytössä 1976 asti. Mm. presidentti George W. Bush lensi F-102-koneilla kansalliskaartissa. F-102:een ei oltu täysin tyytyväisiä ja parannetusta mallista, joka tunnettiin aluksi nimellä F-102B, tuli F-106 Delta Dart, joka jäi Yhdysvaltain viimeiseksi erikoistuneeksi torjuntahävittäjäksi. Vuodesta 1972 vuoteen 1982 mennessä yli 200 vanhentunutta F-102-konetta muunnettiin miehittämättömiksi harjoitusmaaleiksi General Dynamics/Sperry PQM-102 Delta Dagger Pave Deuce -ohjelmassa. ==Tekniset tiedot== == Kuvia == Kuva:Convair F-102 Delta Dagger 3-view line drawing.svg|Piirroskuvat Kuva:Convair F-102A Delta Dagger USAF.jpg|F-102A Kuva:Convair F-102 Delta Dagger wireframe.png|F-102 Kuva:Convair YF-102 53-1785 on ramp E-1563.jpg|Convair YF-102 Kuva:Convair F-102A-30-CO Delta Dagger 54-1374 (JF-102A) on ramp E-2551.jpg|F-102A == Lähteet == * Mark Hewish: Tietosarja – Lentokoneet, Intercontinental Book Productions/Artko, 1977 (suom. Tuomo Huuhka) * http://www.nationalmuseum.af.mil/factsheets/factsheet.asp?id=2309 === Viitteet === ==Aiheesta muualla== *Hallen Hävittäjäsivut, Convair F-102 Delta Daggerista suomeksi: http://www.dlc.fi/~halle/planes/usa/f-102.htm F-102 Delta Dagger Luokka:Yhdysvaltalaiset hävittäjälentokoneet Luokka:1950-luvun hävittäjälentokoneet
Bloomsburyn ryhmä

Bloomsburyn ryhmä oli taiteilijoiden ja oppineiden ryhmä, joka kokoontui noin vuodesta 1905 toiseen maailmansotaan asti. Kirjailija Virginia Woolf muutti vanhempiensa kuoltua sisaruksiensa kanssa Lontoon Bloomsburyn kaupunginosaan. Tästä syntyi nimi vapaamieliselle kirjalliselle seurapiirille, joka myöhemmin kokoontui Woolfin ja tämän aviomiehen Leonard Woolfin kotona. Ryhmään kuuluivat aika ajoin taloustieteilijä John Maynard Keynes ja kirjailijat Lytton Strachey, T. S. Eliot, Christopher Isherwood ja Vita Sackville-West. Ryhmälle oli ominaista modernismi ja esteettisten arvojen korostus. Useat ryhmän jäsenet olivat Cambridgen yliopiston filosofin G. E. Mooren ajatusten kannattaja.Hakusana Bloomsburyn ryhmä teoksessa ==Katso myös== *Clive Bell *Roger Fry == Lähteet == ==Aiheesta muualla== * Bloomsburyn ryhmä Tate- galleriassa * Charleston, Bloomsburyn ryhmän maaseutupaikka *
Jaan Poska

Jaan Poska (24. tammikuuta (J: 12. tammikuuta) 1866 Laiuse – 7. maaliskuuta 1920 Tallinna) oli virolainen poliitikko, joka toimi Tallinnan kaupunginjohtajana 1913–1917 sekä Venäjän väliaikaisen hallituksen nimittämänä kuvernööriä vastaavana Viron kuvernementtikomissaarina huhtikuusta marraskuuhun 1917. Valmistuttuaan Poska aloitti asianajajana Tallinnassa ja ajoi varsinkin talonpoikien asioita aatelia vastaan. Hänet valittiin 1905 virolaisten äänillä Tallinnan kaupunginpääksi. Hän puolusti tehtävässä virolaisten kansallisia etuja. Vallankumouksen puhjettua Poska nimitettiin 1917 valtakunnankomissaariksi Viroon, ja hän liittyi sitten Viron itsenäisyyden ajajiin. Marraskuussa 1917 bolsevikit syrjäyttivät hänet virasta. Saksalaisten valtauksen päätyttyä ja Viron julistauduttua itsenäiseksi Poska oli väliaikaisessa hallituksessa ulkoasiainministeri ja pääministerin sijainen. Hän oli myös Lontoossa ja Pariisissa käyneen lähetyskunnan johtaja. Hänet valittiin kansanpuolueen ehdokkaana kansalliskokoukseen, missä osallistui varsinkin perustuslain säätämiseen. Venäjän kanssa käydyissä rauhanneuvotteluissa hän johti neuvotteluja ja vaikutti virolaisten puolella Tarton rauhan solmimiseen helmikuussa 1920.Poska, Jaan Tietosanakirja osa 11. Tietosanakirja-osakeyhtiö 1922 Poska järjesti maapäivien vaalit kesällä 1917 vasemmiston toimeenpanevien komiteoiden lykkäyspyrkimyksistä huolimatta. Myöhemmin Poska toimi vuonna 1920 Viron ja Neuvosto-Venäjän välisen Tarton rauhansopimuksen neuvotelleen virolaisen rauhanvaltuuskunnan puheenjohtajana sekä Viron ensimmäisenä ulkoministerinä. Hän kuoli kuukauden kuluttua Tarton rauhansopimuksen solmimisesta. ==Katso myös== *Viron autonominen kuvernementti == Lähteet == Luokka:Tallinnan kaupunginjohtajat Luokka:Viron pääministerit Luokka:Viron ulkoministerit Luokka:Vuonna 1866 syntyneet Luokka:Vuonna 1920 kuolleet
Viron perustuslaki (1938)

Viron vuoden 1938 perustuslaki oli Virossa Konstantin Pätsin autoritaarisen hallinnon aikana säädetty Viron tasavallan perustuslaki. Perustuslain hyväksyi helmikuussa 1937 kokoontunut vaaleilla valittu perustuslakia säätävä kansalliskokous. Päts oli 1934 poikkeustilan yhteydessä lakkauttanut muut kuin hallituksen kannattajapuolueen, eivätkä lakkautetut puolueet saaneet osallistua kansalliskokouksen vaaliin. Hallituksen tukemana laki hyväksyttiin heinäkuussa 1937, ja se astui voimaan vuonna 1938. ==Lain sisältö== Ylimmäksi toimeenpanovallan haltijaksi määrättiin kuudeksi vuodeksi valittava presidentti. Valinnan suoritti erillinen vaalikamari, jossa olivat edustettuina parlamentin () 40-jäseninen ylähuone (), 80-jäseninen alahuone () sekä kunnallisen itsehallinnon elimet. Parlamentin alahuone valittiin yleisillä enemmistövaaleilla yhden edustajan vaalipiireistä. Ylähuoneen valintaperiaate puolestaan olisi ollut korporatiivinen siten, että osan jäsenistä olisi nimittänyt presidentti, osa olisi kuulunut sinne virka- asemansa vuoksi ja loppuosa olisi valittu ammattijärjestöjen ja julkisten laitosten puolesta. ==Alahuoneen vaalit 1938== Alahuoneen (riigivolikogu) vaalit järjestettiin helmikuussa 1938. Vaaleissa ainoa sallittu vaaliorganisaatio oli Pätsin hallituksen Perustuslain toteuttamisen kansanrintama (). Alahuoneen 80 paikasta kansanrintama sai enemmistön, 54 paikkaa. Järjestäytymätön oppositio sai yhteensä 26 paikkaa. Myöhemmin opposition edustajista liittyi vielä kymmenen edustajaa kansanrintamaan. Alahuoneen puhemieheksi valittiin kansanrintaman Jüri Uluots. Opposition johtoon nousi liberaali Jaan Tõnisson. ==Presidentinvaalit 1938== 24\. huhtikuuta 1938 suoritettiin vaalikamarin edustajien keskuudessa presidentinvaali, jonka Päts voitti 219 äänellä 238 annetusta. Pätsistä tuli näin Viron ensimmäinen presidentti. Päts nimitti 9. toukokuuta pääministeriksi virkaa tekevänä pääministerinä toimineen Eenpalun. Päts armahti keväällä 1938 poliittiset vangit kommunisteista vapseihin. Pätsin autoritäärisen hallinnon aikana hallitusrintamaa lukuun ottamatta kaikki poliittiset puolueet olivat kiellettyjä ja vangitsemiset olivat olleet tavanomaisia. Poliittisia vastustajia ei kuitenkaan teloitettu, kuten esimerkiksi kansallissosialistisessa Saksassa. Viron myöhempi presidentti Lennart Meri on kuvannut Pätsin hallintoa pehmeäksi diktatuuriksi. Pätsin valtakausi päättyi Neuvostoliiton miehittäessä Viron vuonna 1940. Luokka:Entiset perustuslait Luokka:Viron historia
Adrenalize

Adrenalize on brittiläisen rockmusiikkia esittävän Def Leppardin viides studioalbumi. Albumin levyttäminen aloitettiin 1989 Wisseloordin studioilla Hilversumissa, Alankomaissa, joissa edellinen levy Hysteria oli äänitetty sekä Studio 150:ssa Amsterdamissa. Pitkäsoiton tekeminen jatkui samana vuonna Dublinissa, Irlannissa päätyen siellä myös valmiiksi. Adrenalize julkaistiin maaliskuussa 1992 Mercury Records -levymerkillä. Ilmestyessään albumi sijoittui kärkeen sekä Yhdysvalloissa Billboardin albumilistalla että yhtyeen kotimaassa Britannian albumilistalla. Albumin kappaleista ”Let’s Get Rocked”, ”Make Love Like a Man”, ”Have You Ever Needed Someone So Bad”, ”Stand Up (Kick Love into Motion)”, ”Heaven Is” ja ”Tonight” julkaistiin singleinä tehostamaan albumin myyntiä. Yhtyeen edellisen albumin, vuonna 1987 ilmestyneen huippumenestykseksi muodostuneen Hysterian seitsemästä singlejulkaisusta neljä päätyi Yhdysvalloissa Billboardin singlelistalla kärkikymmenikköön, mutta Adrenalizen singlejulkaisuista yksikään noussut Top 10 -hitiksi Yhdysvalloissa. Adrenalizen menestynein singlelohkaisu oli balladi ”Have You Ever Needed Someone So Bad”, joka sijoittui Billboardin listalla sijalle 12. Yhtyeen kotimaassa ”Let’s Get Rocked” nousi kuitenkin hitiksi saavuttaen Britannian singlelistalla toisen sijan. Def Leppardin kolme edellistä albumia tuottanut Robert John ”Mutt” Lange ei yhtyeen pyynnöstä huolimatta päätynyt tuottajaksi Adrenalizella, sillä hän toimi samaan aikaan tuottajana Bryan Adamsin menestysalbumilla Waking Up the Neighbours. Albumin valmistumista viivytti tuottajaan liittyvien ongelmien ohella myös yhtyeen alkuperäisen kitaristin Steve Clarkin kuolema, mikä asetti Def Leppardin tulevaisuuden vaakalaudalle. Yhtye päätti kuitenkin jatkaa vastoinkäymisistä huolimatta, ja tuottajaksi valikoitui lopulta Mike Shipley. Yhtyeen toinen kitaristi Phil Collen soitti poikkeuksellisesti albumin kaikki kitaraosuudet, ennen kuin Clarkin korvannut Vivian Campbell liittyi yhtyeeseen vuoden 1992 keväällä. Albumin nauhoitukset päättyivät vuonna 1991, ja lopulta maaliskuussa 1992 ilmestynyt Adrenalize omistettiin edesmenneen Clarkin muistolle. Albumin Deluxe Edition -erikoispainos ilmestyi vuonna 2009. == Kappalelista == #”Let’s Get Rocked” \- 4.56 #”Heaven Is” \- 3.33 #”Make Love Like a Man” \- 4.15 #”Tonight” \- 4.03 #”White Lightning” \- 7.03 #”Stand Up (Kick Love Into Motion)” \- 4.32 #”Personal Property” \- 4.32 #”Have You Ever Needed Someone So Bad” \- 5.24 #”I Wanna Touch U” \- 3.37 #”Tear It Down”- 3.37 == Kokoonpano == ;Def Leppard *Joe Elliott - laulu *Phil Collen - soolo- ja rytmikitara, taustalaulu *Rick Savage - bassokitara, akustinen kitara kappaleessa ”Tonight”, taustalaulu *Rick Allen - rummut, taustalaulu ;Muut *Tuotanto - Mike Shipley ja Def Leppard *Äänitys - Mike Shipley, Robert Scovill ja Pete Woodroffe *Miksaus - Mike Shipley *Masterointi - Bob Ludwig ja Robert Scovill *Valokuvaus - Pamela Springsteen *Phil Nicholas – koskettimet kappaleessa ”Stand Up (Kick Love into Motion)” *Robert John ”Mutt” Lange ja John Sykes - taustalaulu == Lähteet == == Aiheesta muualla == * * Luokka:Vuoden 1992 albumit Luokka:Def Leppardin albumit
Set the World on Fire

Set the World on Fire on heavy metal -yhtye Annihilatorin albumi, joka julkaistiin vuonna 1993. Albumilla on kymmenen kappaletta ja se on yhtyeen tuotannossa melodisemmasta päästä. Usea kappale käsittelee jollain tavalla ihmisen eri tunnetiloja ja niiden vaihtelua. Muita aiheita ovat mm. diktaattorit, shakki, hullujenhuone ja alkoholi. ==Kappaleet== # # # # # # # # # # Rajoitetun painoksen bonuskappale: 11. ==Yhtyeen kokoonpano== *Aaron Randall – laulu *Jeff Waters – kitara *Neil Goldberg – kitara *Wayne Darley – basso *Mike Mangini – rummut ===Muut muusikot=== *"Phoenix Rising" – Ray Hartmann (rummut), Rick Fedyk (rummut), Mark Lafrance (taustalaulu), David Steele (taustalaulu), John Webster (koskettimet) *"Snake In The Grass" – Ray Hartmann (rummut) *"Brain Dance" – Norm Gordon (taustalaulu), The Annihilettes (taustalaulu), Jeff Waters (omituiset äänet ja laulu) *"Knight Jumps Queen" – The Annihilettes (taustalaulu) ==Tuotanto== *Kannen valokuva: Ursula Coyote *Kannen malli: Rona Beil *Valokuvat yhtyeestä: Carole Segal, paitsi Mike Manginin kuva Mark Leialoha *Art Direction: Monte Conner *Annihilator-logo: Len Rooney == Aiheesta muualla == * * Luokka:Vuoden 1993 albumit Luokka:Annihilatorin albumit
Vambola (laiva)

Vambola oli Viron laivaston hävittäjä. Alus oli alun perin Britannian kuninkaallisen laivaston valtaama Neuvosto-Venäjän Itämeren laivaston Novik- luokan hävittäjä Spartak. Alus luovutettiin 1919 Viron laivastolle Lennukin kanssa. == Valmistus == Venäjän keisarikunnan laivasto tilasi Kapitän Kingsbergeniksi nimetyn aluksen Pietarista Putilovin telakalta, missä köli laskettiin 23. lokakuuta 1914. Se laskettiin vesille 27. elokuuta 1915 Kapitan I Ranga Miklucha-Maklaj'ksi nimettynä ja otettiin palvelukseen 1917.Gardiner, Robert 1906-1921 s. 310 == Palvelus == Palvelukseen otettaessa alus liitettiin Venäjän Itämeren laivastoon. Venäjän vallankumouksessa alus siirtyi Neuvosto- Venäjän Itämeren laivastoon, joka nimesi 18. joulukuuta 1918 aluksen Spartakiksi. Viron vapaussodassa kuninkaallisen laivaston Itämerelle lähetetty osasto valtasi aluksen 26. joulukuuta 1918 ja luovutti 4. tammikuuta 1919 aluksen yhdessä tulevan Lennukin kanssa virolaisille. === Vambola === Vambola myytiin vuonna 1933 Peruun Viron laivaston sukellusveneiden Kalev ja Lembit hankinnan rahoittamiseksi 1936. Perun laivastossa alus palveli Villariksi nimettynä, kunnes se romutettiin vuonna 1955.GArdiner, Robert 1906-1921 s. 415 ==Lähteet== * * * === Viitteet === Luokka:Viron laivaston hävittäjät Luokka:Novik-luokan hävittäjät
Lennuk (laiva)

Lennuk () oli Viron laivaston hävittäjä, joka oli alun perin Britannian kuninkaallisen laivaston valtaama Neuvosto-Venäjän Itämeren laivaston Novik- luokan hävittäjä Avtroil. Britannian kuninkaallinen laivasto luovutti aluksen sekä Vambolan Viron laivastolle 1919. == Suunnittelu == Aluksen piirustukset oli tehty ranskalaisella Augustin Normandin telakalla, joka auttoi lisäksi valmistuksessa toimittaen runsaasti osia. Aluksen aseistus muuttui useita kertoja suunnitteluvaiheen aikana.Conway's 1906-1921 s. 310 Aluksen propulsiojärjestelmän kanssa tuli ongelmia Sveitsin aloitettua vientikiellon sotaakäyviin maihin. == Valmistus == Venäjän keisarikunta tilasi aluksen vuoden 1912 laivasto-ohjelmassa Böcker & Langen telakalta Tallinnasta, missä köli laskettiin 27. lokakuuta 1913. Se laskettiin vesille 31. joulukuuta 1914 ja valmistui 30. heinäkuuta 1917. == Palvelus == Avtroil liitettiin palvelukseen otettaessa Venäjän Itämeren laivaston 3. hävittäjälaivueeseen, josta se siirrettiin myöhemmin 13. hävittäjälaivueeseen. Britannian kuninkaallisen laivaston osasto, jossa olivat komentaja Bertram Thesigerin komennossa risteilijät HMS Caradoc ja HMS Calypso sekä hävittäjät HMS Vendetta, HMS Vortigern ja HMS Wakeful, valtasivat aluksen 27. joulukuuta 1919 Tallinnan edustalla ja luovuttivat aluksen virolaisille. Lennukiksi nimetty alus otettiin Viron laivaston palvelukseen 27. joulukuuta 1918. Alus myytiin 1933 Perulle ja kauppakirja allekirjoitettiin 30. kesäkuuta Virossa. Alus lähti Guiseksi nimettynä Tallinnasta 2. syyskuuta. Kaupasta saadut varat käytettiin Viron laivaston sukellusveneiden Kalev ja Lembit hankintaan 1936.Conway's 1922-1946 s. 352 ==Almirante Guise== Perun laivasto nimesi aluksen Almirante Guiseksi. Se poistettiin palveluksesta 1947.Conway's 1922-1946 s. 424 ==Lähteet== * * * ===Viitteet=== Luokka:Viron laivaston hävittäjät Luokka:Novik-luokan hävittäjät
Dmitri Markov

Dmitri Markov (, s. 14. maaliskuuta 1975 Vitsebsk, Valko-Venäjä) on entinen valkovenäläis-australialainen seiväshyppääjä. Markov edusti Valko-Venäjää vuoteen 1998; vuonna 1999 hän sai Australian kansalaisuuden: Oseanian ennätys parani heti 595:een ja myöhemmin vielä 605:een, kun Markov voitti maailmanmestaruuden Edmontonissa 2001. Hänen paras sijoituksensa olympialaisissa on viides Sydneyssä vuonna 2000. Markov lopetti uransa vuonna 2007 jalkavaivojen vuoksi.HS.fi (28.2.2007) == Saavutukset == *nuorten maailmanmestaruushopeaa 1994 *kultaa halli-EM-kisoissa 1996 *kuudes olympialaisissa 1996 *hopeaa MM-kisoissa 1999 *viides olympialaisissa 2000 *kultaa MM-kisoissa 2001 *neljäs MM-kisoissa 2003 *hopeaa kansainyhteisön kisoissa 2006 == Katso myös == * Luettelo kuusi metriä ylittäneistä seiväshyppääjistä == Lähteet == Luokka:Valkovenäläiset seiväshyppääjät Luokka:Australialaiset seiväshyppääjät Luokka:Vuonna 1975 syntyneet Luokka:Elävät henkilöt
Kalervo Rauhala

Kalervo Juhani Rauhala (19. lokakuuta 1930 Ylistaro – 21. syyskuuta 2016 Seinäjoki) oli suomalainen kreikkalais-roomalaisen tyylin painija ja olympiamitalisti. Rauhala saavutti kreikkalais-roomalaisella tyylillä olympiahopeaa Helsingissä 1952 ja MM-pronssia Napolissa 1953. MM-mitalin puolustaminen Karlsruhessa 1955 päättyi lyhyeen, kun Rauhala joutui vetäytymään kisoista kylkivamman vuoksi yhden voittoisan ottelun jälkeen.Olympics at Sports-Reference.com Suomen mestaruuksia Ylistaron Kilpa- Veljiä edustanut Kalervo Rauhala saavutti sekä kreikkalais-roomalaisella että vapaalla tyylillä. Hänen veljensä Veikko Rauhala on moninkertainen painin SM- mitalimies ja veljenpojat Jukka ja Pekka Rauhala vapaapainin arvokisamitalisteja. Jatkosodan alussa onnettomuudessa kuollut välirauhan ajan menestynyt seiväshyppääjä Eero Lähdesmäki oli hänen serkkunsa. Kertomansa mukaan Lähdesmäki oli serkuilleen Kalervolle ja Veikolle suurin urheiluinnoituksen luoja ja esikuva hieman vanhempana ja menestyneenä urheilijana. Opetusministeriö myönsi Rauhalalle Pro Urheilu -tunnustuspalkinnon vuonna 2002. Rauhala oli siviiliammatiltaan poliisi. == Saavutuksia == * Olympiahopeaa Helsinki 1952 (kreikkalais-roomalainen paini, sarja 79 kg) * MM-pronssia Napoli 1953 (kreikkalais-roomalainen paini, sarja 79 kg) * SM-kultaa kreikkalais-roomalaisessa painissa 1951, 1952, 1955 ja 1957 * SM-kultaa vapaapainissa 1953, 1954, 1955 ja 1958 == Lähteet == * * * Rauhala, Kalervo Juhani (FIN) iat.uni-leipzig.de === Viitteet === Luokka:Suomalaiset olympiamitalistit Luokka:Suomalaiset kreikkalais- roomalaisen tyylin painijat Luokka:Suomalaiset poliisit Luokka:Vuonna 1930 syntyneet Luokka:Vuonna 2016 kuolleet
Katedralskolan i Åbo

Katedralskolan i Åbo on Turussa toimiva ruotsinkielinen lukio, joka on Suomen vanhin yhtäjaksoisesti toiminut koulu. Sen katsotaan olevan vuonna 1276 perustetun Turun katedraalikoulun seuraaja. Nykyään toimiva koulu syntyi vuonna 1971, kun yhdistettiin Svenska klassiska lyceum i Åbo ja Åbo svenska flicklyceum. Neljä vuotta myöhemmin kouluun yhdistettiin vielä Svenska Samlyceum. Sen jälkeen Turussa on toiminut vain yksi ruotsinkielinen lukio. Koulussa on noin 260 oppilasta ja 24 opettajaa. Koulurakennus on rakennettu Turun palon jälkeen. Vanhan Suurtorin varrella oleva koulurakennus muodostuu alkuaan kolmesta ennen vuoden 1827 Turun paloa rakennetusta talosta, joista entisen Turun hovioikeuden talon vanhimmat osat ovat 1500-luvulta, kellari mahdollisesti jopa 1300-luvulta. Palon jälkeen rakennus muutettiin arkkitehti Carl Ludvig Engelin suunnitelmien mukaan nykyiseen asuunsa, ja silloinen Turun kymnaasi aloitti toimintansa siinä vuonna 1830. Kymnaasi yhdistettiin vuonna 1872 viereisessä Tryggin talossa toimineen yläalkeiskoulun kanssa Svenska klassiska lyceumiksi.Katedraalikoulu Turun kaupunki. Viitattu 16.5.2023. Vuonna 2018 uutisoitiin, että Katedralskolanin liikuntasalin peruskorjauksen yhteydessä lattian alta löytyi raunioita, joista vanhimmat ovat 1300-luvulta. Kaivauksia koulun alueella oli tehty noin kolme vuotta. ==Lähteet== ==Aiheesta muualla== *Koulun sivusto Luokka:Turun lukiot Luokka:Suomen ruotsinkieliset lukiot Luokka:Carl Ludvig Engelin suunnittelemat rakennukset Luokka:II kaupunginosa en:Katedralskolan i Åbo sv:Katedralskolan i Åbo
Miguel Indurain

Miguel Induráin Larraya (s. 16. heinäkuuta 1964 Atarrabia, Nafarroa, Baskimaa, Espanja) on espanjalainen entinen maantiekilpapyöräilijä. Hän oli ensimmäinen maantiekilpapyöräilijä, joka pystyi voittamaan Ranskan ympäriajon viisi kertaa peräkkäin (vuosina 1991–1995). Lempinimensä Big Mig hän sai suuren kokonsa johdosta (188 senttimetriä, 80 kilogrammaa). Indurainin lempinimiä olivat myös Miguelon ja El Rey (kuningas).Miguel Induráin Biography . Sport Reference. Viitattu 26.5.2015. Indurainia ennen viiteen Ranskan ympäriajon voittoon olivat ajaneet Jacques Anquetil, Eddy Merckx ja Bernard Hinault. Indurain voitti myös Italian ympäriajon kahdesti (vuosina 1992 ja 1993) ja hän oli ensimmäinen kilpapyöräilijä, joka voitti samana vuonna sekä Italian että Ranskan ympäriajot kahdesti peräkkäin.1991-1995: Big Mig's masterclass. BBC Sport Cycling. Viitattu 26.5.2015. Miguel Indurain oli suurten etappiajojen erikoismies. Vaikka hänen kilpailumenestyksensä perustui ennen kaikkea loistaviin aika-ajosuorituksiin, hän pystyi ajamaan kärjen mukana myös tasamaa- ja vuoristoetapeilla. Viidestä kokonaiskilpailuvoitostaan huolimatta hänellä on tilillään aika-ajoetappivoittojen lisäksi vain kaksi tavallisen etapin voittoa Ranskan ympäriajoista. Indurain oli vahva ja fyysinen pyöräilijä, mutta luonteeltaan hiljainen ja vaatimaton – suorastaan ujo. Indurainin joukkuetoverit vitsailivatkin, että hän puhuu lähinnä olkapäillään. Haastattelussa Indurain on todennut, ettei itse ole koskaan pitänyt itseään muita parempana pyöräilijänä. Indurain ajoi uuden tunnin ajon maailmanennätyksen (53,040 kilometriä) vuonna 1994. Atlantan olympialaisissa 1996, jolloin ammattilaiset saivat ensimmäistä kertaa osallistua, hän voitti kultaa aika-ajokilpailussa. Indurain lopetti kilpauransa olympialaisten jälkeen vuonna 1996. ==Suurimmat voitot== * Ranskan ympäriajo ** kokonaiskilpailu 1991, 1992, 1993, 1994, 1995 ** 12 etappivoittoa (1 x 1989, 1 x 1990, 2 x 1991, 3 x 1992, 2 x 1993, 1 x 1994, 2 x 1995)Grand Tour Doubles. Cycling Weekly 24.9.2010. Viitattu 26.5.2015. * Italian ympäriajo ** kokonaiskilpailu 1992, 1993 (lisäksi kolmas 1994)Bike Race Info. Viitattu 26.5.2015. ** 4 etappivoittoa (2 x 1992, 2 x 1993) * Espanjan ympäriajo ** kokonaiskilpailu toinen 1991 * MM-kilpailujen aika-ajo 1995 * Olympialaisten aika-ajo 1996 * Dauphiné Libéré 1995, 1996 * Pariisi-Nizza 1989, 1990 (lisäksi kolmas 1992) * Clásica de San Sebastián 1990 * Critérium International 1989 * Grand prix du Midi Libre 1995 * Katalonian ympäriajo 1988, 1991, 1992 * Tour de l'Avenir 1986 * tunninajon maailmanennätysaika: 53,040 km 1994 == Lähteet == == Aiheesta muualla == Luokka:Espanjalaiset maantiepyöräilijät Luokka:Espanjalaiset olympiavoittajat Luokka:Giro-voittajat Luokka:Ranskan ympäriajon voittajat Luokka:Vuonna 1964 syntyneet Luokka:Elävät henkilöt
Darkcrowned

Darkcrowned on suomalainen death metal -yhtye, joka on perustettu vuonna 2002 Oulussa. == Nykyinen kokoonpano == * J. Aunola (laulu) * H. Niemisalo (kitara) * J. Perttunen (kitara) * T. Söderlund (basso) * J. Sauvola (koskettimet) * M. Törmä (rummut) == Entiset jäsenet == * J. Harju (koskettimet) * V. Ruonala (sessiokoskettimet) == Julkaisut == * * * == Aiheesta muualla == *Yhtyeen virallinen kotisivu Luokka:Suomalaiset death metal -yhtyeet
Hunzan laakso

Hunzan laakso () on Pakistanin Gilgit-Baltistanin provinssin pohjoisin osa. Se sijaitsee samannimissä laaksossa, joka rajoittuu Kiinaan ja on pinta-alaltaan 10 101 neliökilometriä. Vuoteen 1974 asti Hunza oli itsenäinen ruhtinaskunta, jota hallittiin Baltitin (nyk. Karimabadin) kaupungista. Se on sittemmin liitetty Pakistaniin ja sitä hallitaan Islamabadista käsin. Karakoramin maantie, joka yhdistää Pakistanin Kiinaan Khunjerabin solan kautta kulkee Hunzan käpi. Hunzan laaksossa sijaitsee myös toinen vanha ruhtinaskunta, Nagar. Laaksoa reunustaa 7 788 metriä korkea vuori Rakaposhi. Luokka:Gilgit- Baltistan
Clonk

Clonk on saksalaisen RedWolf Designin kehittämä tietokonepeli. Pelin kaikki ovat versiot saatavilla freewarena. Pelissä pelaaja luo ensimmäiseksi oman joukkueen, johon pelin aikana kertyy clonkeja (pelissä käytettyjä hahmoja) ja roolipelimäisesti clonkit kehittyvät kokemuspisteiden karttuessa. Mitään Clonkin versioista ei enää kehitetä. Clonk Endeavouressa ja Ragessa on paremmat grafiikat, enemmän sisältöä ja paljon pienempiä parannuksia. Clonk Rage ja Endeavour ovat nykyään ilmaisia, ja ne voi ladata Clonk:in omilta sivuilta. Pelistä oli tulossa 3D-versio Clonk Extreme, mutta sen kehitys keskeytettiin prototyyppitasolle. == Historia == thumb|225px|Kuva viimeisimpänä julkaistusta, Clonk Ragesta. * DOS-pelit ** 1994 - Clonk 1 ** 1994 - Clonk 2 Debakel ** 1995 - Clonk A.P.E. (Advanced Player Edition) ** 1996 - Clonk 3 Radikal * Windows-pelit ** 1998 - Clonk 4 ** 1999 - Clonk Planet ** 2001 - Golden Wipf Edition (Clonk Planetin epävirallinen laajennus) ** 2004 - Clonk Endeavour * Useat alustat (Windows XP, Vista, Linux, MacOS) ** 2007 - Clonk Rage ** 2009 - OpenClonk (avointa lähdekoodia) * 3D-pelit ** tuntematon - Clonk Extreme (lopetettu) == Muokattavuus == Pelin monipuolisuutta kasvattavat netistä ladattavat pelikentät, uudenlaiset clonk- hahmot ja esineet. Pelaaja voi myös itse luoda muun muassa omia tasoja, tavaroita ja sääntöjä. Sisäänrakennetulla kenttäeditorilla voi tehdä yksinkertaisia kenttiä, joihin voi lisätä objekteja. Kenttiä voi myös itse muokata tavallisella kuvankäsittelyohjelmalla. == Laajennukset == Peliin on saataville erilaisia ilmaisia laajennuspaketteja. Pelaajat voivat tehdä näitä myös itse lisää. * Knights (ritarit): Paketissa tulee keskiaikaan liittyviä tavaroita ja tasoja. Mukana esimerkiksi hevonen, miekat ja kilvet sekä linnarakennukset. * Hazard: Tulevaisuuteen liittyvä laajennus, jossa clonkit taistelevat avaruuden muukalaisia vastaan erilaisten aseiden avulla. * Far worlds (kaukomaat): Kolme erilaista teemaa: deep sea(meri), jungle(viidakko) ja arctic(jäätikkö) ja niihin liittyvät tavarat ja tasot. * Golems: Clonk- taikurit voivat muuttaa itsensä erilaisiksi golemeiksi, ja tällä lisätä tuhovoimaansa. * Fantasy (fantasia): Lohikäärmeitä, kehittyneitä taikoja ja muuta fantasiamaailmaan liittyvää. == Aiheesta muualla == * Clonkin kotisivut * Avoimen lähdekoodin Clonk-projekti Luokka:Linux-pelit Luokka:Vuoden 1994 videopelit
Cocaine

Cocaine on J. J. Calen tunnetuimpia kappaleita, joka julkaistiin vuonna 1976. Eric Clapton teki soololevyllään Slowhand (1977) kappaleesta hitin. Kappaleesta on tehty useita cover-versioita. Muun muassa Nazareth-yhtye on tehnyt kappaleesta coverin. Cale käyttää laulussaan kokaiinista naiseen viittaavaa she-muotoa. Eric Clapton kuvailee laulua huumeiden vastaiseksi. Hän on nimittänyt laulua "varsin nokkelasti kokaiinin vastaiseksi", todeten: The Best of Everything Show, with Dan Neer Laulun epämääräisestä viestistä johtuen Clapton ei ole esittänyt sitä monessakaan konserteistaan; vuosien saatossa Clapton on live-esityksissään lisännyt sanat 'that dirty cocaine' (tuo likainen kokaiini) korostaakseen laulun huumeiden vastaista viestiä. Kari Peitsamo on kääntänyt ja levyttänyt "Cocaine"-laulun suomeksi nimellä "Ilpo". == Lähteet == Luokka:Vuoden 1976 kappaleet Luokka:Yhdysvaltalaiset rockkappaleet
Billy Gibbons

William Frederick "Billy" Gibbons (s. 16. joulukuuta 1949 Houston, Texas) on yhdysvaltalaisen ZZ Top -yhtyeen kitaristi ja laulaja. ==Nuoruus== Gibbons kiinnostui rock and roll -musiikista nähtyään Elvis Presleyn esiintyvän televisiossa. Hän perusti The Saints -nimisen yhtyeen 14-vuotiaana saatuaan joululahjaksi Gibson Melody Maker -sähkökitaran ja Fender Champ -vahvistimen. Sen jälkeen hän soitti The Coachmen -yhtyeessä, joka julkaisi levyn vuonna 1968 vaihdettuaan nimekseen The Moving Sidewalks. ==ZZ Top== The Moving Sidewalks lopetti vuonna 1969, ja Gibbons perusti boogieta ja bluesrockia soittavan ZZ Topin yhdessä basisti Dusty Hillin ja rumpali Frank Beardin kanssa. Yhtyeen suosio kasvoi tasaisesti 1970-luvun aikana. Suursuosioon se nousi vuoden 1983 Eliminator-albumillaan, jonka videot soivat ahkerasti uudella MTV-musiikkivideokanavalla. ZZ Top jatkaa toimintaansa edelleen. ==Sooloura== Gibbonsin ensimmäinen sooloalbumi oli Perfectamundo (2015), jolla kuullaan kuubalaisia vaikutteita. Kolme vuotta myöhemmin häneltä julkaistiin albumi Big Bad Blues. ==Projektit ZZ Topin ulkopuolella== Gibbons on vieraillut monien yhtyeiden ja artistien levyillä: *Def Leppard ja ex- Whitesnake-kitaristin Vivian Campbellin sooloalbumilla Two Sides of It. *Hän laulaa Nickelbackin vuonna 2005 ilmestyneellä levyllä All The Right Reasons *Soittaa kitaraa Queens of the Stone Agen levyllä Lullabies To Paralyze kappaleissa ”Burn the Witch” ja ”Precious and Grace”. *Soittaa kitaraa Gov't Mulen levyllä By a Thread kappaleessa "Broke Down On The Brazos". *Esiintyy Angelan isänä tv-sarjassa Bones *Soittaa kitaraa Supersonic Blues Machinen levyllä West Of Flushing South Of Frisco kappaleessa ”Running Whiskey” ja levyllä Californisoul kappaleessa ”Broken Heart” ==Kitarat== Kitaroinaan Gibbons käyttää muun muassa Gretschin G6199 "Billy Bo" Jupiter Thunderbird -mallista sähkökitaraa ja vuoden 1959 Gibson Les Paul -kitaraa nimeltään "Pearly Gates". Plektrana hän käyttää käsin tehtyä pesopick-plektraa. ==Yksityiselämä== Gibbons keräilee kitaroita ja afrikkalaista taidetta sekä maalaa. Hän meni naimisiin ensi kertaa vuonna 2005. ==Lähteet== == Aiheesta muualla == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1949 syntyneet Luokka:Elävät henkilöt Luokka:ZZ Top Luokka:Seulonnan keskeiset artikkelit
Ilkka Innamaa

Ilkka Innamaa (16. maaliskuuta 1949 – 22. marraskuuta 2008) oli suomalaisen Liberaalit-puolueen puheenjohtaja 2005–2008.http://www.liberaalit.fi/2008/12/20/liberaali-ilkka-innamaa-on- menehtynyt-2/ Innamaa liittyi Liberaalien jäseneksi keväällä 2004.http://www.luoma-nirva.net/cgi- bin/proto/main.py?sessionId=6e7c5ca7296e8bc13037a904d04b932d&view;=userinfo&selectuser;=ilkka3angle Hänet valittiin Liberaalien puoluesihteeriksi syksyllä 2004 ja puheenjohtajaksi vuotta myöhemmin. Ilkka Innamaa valmistui ekonomiksi vuonna 1984 Helsingin kauppakorkeakoulusta. Hän toimi perustamansa 3angle Partners -neuvonantajayhteisön kehitystehtävissä ja neuvonantajana. Innamaa toimi myös Suomen Elektronisen Kaupankäynnin yhdistys ry:n puheenjohtajana viisi kautta. Helsingin kauppakorkeakoulun alumnitoimintaan Innamaa osallistui HSE:n YrittäjäAlumnien johtokunnan jäsenenä ryhmän perustamisesta eli vuodesta 2004 lähtien. Syksyllä 2007 hänet valittiin Yrittäjäalumnien puheenjohtajaksi ja samalla HSE:n alumnihallitukseen. Lisäksi hän oli HSE:n Pienyrityskeskuksen valmentama ja valtuuttama Business Mentor. ==Lähteet== Luokka:Suomalaiset liberaalit poliitikot Luokka:Liberaalisen kansanpuolueen puheenjohtajat Luokka:Vuonna 1949 syntyneet Luokka:Vuonna 2008 kuolleet Luokka:Suomalaiset kauppatieteilijät
Karakorumin maantie

Karakorumin maantie (Karakoramin maantie) on maailman korkeimmalla sijaitseva kansainvälinen maantie. Se yhdistää Kiinan ja Pakistanin Karakorumin vuoristossa sijaitsevan Khunjerabin solan kautta, joka on 4 693 metrin korkeudessa. Maantie kulkee 1 200 kilometriä Kiinan Kašgarista Pakistanin Abbottabadin kaupunkiin. Karakorumin maantie on rakennettu kiistellyn Kashmirin alueen läpi ja sillä on merkittävä strateginen ja poliittinen merkitys. Kiinan ja Pakistanin valtiot rakensivat maantien yhteisprojektina. Se valmistui vuonna 1978 yli kahdenkymmenen rakennusvuoden jälkeen. Rakennustöiden aikana useita satoja kiinalaisia ja pakistanilaisia työntekijöitä sai surmansa työmaalla. Tiedosto:Karakouram highway start.jpg|Karakorumin maantien alkupiste Pakistanin puolella Tiedosto:Karakouram highway blocked by rock slide.jpg|Karakorumin maantietä raivataan usein tapahtuvien maanvyörymien jälkeen Luokka:Pakistanin liikenne Luokka:Kiinan tiet Luokka:Kiinan ja Pakistanin raja
Välikieli

Välikielellä tarkoitetaan ohjelmointikieltä, jota käytetään apuna korkeamman tason ohjelmointikielten kääntäjien toteutuksessa. Korkean tason ohjelmointikielen kääntäjä ei tuota suoraan konekielistä koodia, vaan kääntää lähdekielisen ohjelman ensin tälle välikielelle. Välikielen kääntäjän ja linkittäjän avulla saadaan sitten tuotettua varsinainen suorituskelpoinen konekielinen ohjelma. Välikielitasoja voi myös olla useampia. Esimerkiksi alimpana välikielenä voi toimia assembly-kieli. Tämän yläpuolella voi olla jokin toinen välikieli ja vasta tämän yläpuolella varsinainen korkean tason kieli. Välikielien käytön avulla korkean tason ohjelmointikielten kääntäjien toteuttaminen yksinkertaistuu ja tehostuu. Samalla kääntäjistä voidaan tehdä luotettavampia. Samaa välikieltä voidaan käyttää useiden eri korkean tason ohjelmointikielten kääntäjien toteuttamisessa, jolloin samaa koodia voidaan paremmin hyödyntää. Välikielinen koodi on suoraan luettavissa, joskin yleensä hiukan alkuperäistä korkean tason lähdekoodia kryptisempää. Välikielenä voidaan käyttää myös jotakin melko korkean tason ohjelmointikieltä, kuten C++-, Java-, FORTRAN- tai BASIC-kieltä. Tätä korkeamman tason ohjelmointikielen kääntäjän voi toteuttaa sopivaa jäsennintä käyttäen. Microsoft kutsuu .NET-ympäristön tavukoodia välikieleksi (Common Intermediate Language, CIL, ennen Microsoft Intermediate Language, MSIL).http://vb.net- informations.com/framework/microsoft_intermediate_language.htm ==Katso myös== *Tavukoodi == Lähteet == Luokka:Ohjelmointi
Vilho Ylönen

Vilho Ilmari Ylönen (31. toukokuuta 1918 Hankasalmi – 8. maaliskuuta 2000 Konnevesi) oli suomalainen ampuja ja olympiamitalisti. Ammunnan lisäksi hän kilpaili sotilaspartiohiihdossa ja ampumahiihdossa. Suomen vuoden urheilijaksi Ylönen valittiin vuonna 1958, ja samana vuonna hän oli myös suosituin suomalainen Viikkosanomien yleisöäänestyksessä. Vilho Ylönen on ainut suomalainen urheilija, joka on saanut olympiamitalin sekä kesä- että talvilajissa, tosin talvikisojen mitali tuli Sankt Moritzissa 1948 näytöslajina olleesta sotilaspartiohiihdosta, eikä se näin ollen ole virallinen olympiamitali. Kaikkiaan Ylönen osallistui viisiin olympialaisiin. Ylösen muistokirjoitus Helsingin Sanomissa 8.3.2000. (Käyttäjätunnuksella). Viitattu 14.7.2017. Rooman kesäolympialaisten vapaakivääriammunnassa 1960 Ylönen ampui napakympin väärään tauluun ja putosi kakkostilalta neljänneksi. Ammatiltaan Ylönen oli aliupseeri. Hänen työpaikkansa oli Hämeen lennosto Tikkakoskella. Sotilasuran jälkeen hän toimi Tikkakoski Oy:n asetehtaan edustajana. == Saavutuksia == * olympiahopeaa Helsinki 1952 (pienoiskivääri 3×40 ls.) * olympiapronssia Melbourne 1956 (vapaakivääri 3×40 ls.) * neljäs Rooma 1960 (vapaakivääri 3×40 ls.) * MM-kultaa vapaakiväärillä polvelta 1952 * MM-kultaa vapaakiväärin täysottelussa ja pienoiskiväärillä polvelta 1958 * MM- kultaa pienoiskiväärin joukkuekilpailussa 1949 * MM-hopeaa vapakiväärillä pystystä ja makuulta 1958 * MM-pronssia 4 kertaa 1952–1954 * EM-kultaa vapaakiväärillä makuulta 1955 * maailmanennätys pienoiskiväärillä polvelta 1958 (391) == Lähteet == == Aiheesta muualla == * YLOENEN, Vilho Ilmari. ISSF:n tietokanta. * Kivääriampujien uudet takit. HS.fi. Valokuva vuoden 1960 olympiaedustajista. Luokka:Suomalaiset ampujat Luokka:Suomalaiset olympiamitalistit Luokka:Vuonna 1918 syntyneet Luokka:Vuonna 2000 kuolleet
Turkestanin autonominen sosialistinen neuvostotasavalta

Turkestanin autonominen sosialistinen neuvostotasavalta (Turkestanin ASNT) oli Neuvostoliiton varhainen hallintoalue Keski-Aasiassa. Se muodostettiin 30. huhtikuuta 1918 Venäjän keisarikuntaan kuuluneesta Turkestanin aluepiiristä. Turkestanin ASNT:n asukasluku oli noin 5 miljoonaa ja sen pääkaupunki oli Taškent. Turkestanin ASNT ei ollut pitkäikäinen, sillä 27. lokakuuta 1924 se lakkautettiin ja jaettiin tuolloin perustettujen Turkmenistanin SNT:n, Uzbekistanin SNT:n, Tadžikistanin ASNT:n sekä Karakirgiisien ja Karakalpakkien autonomisten alueiden kesken. Tämä jako oli osa Neuvostoliittoon kuuluneen Keski-Aasian uudelleenjakoa kansallisuuksien mukaan. Luokka:Autonomiset sosialistiset neuvostotasavallat
Espoonkartano

Espoonkartano () on Espoon kaupunginosa, joka kuuluu Suur-Kauklahden suuralueeseen. Kaupunginosa sijaitsee Kehä III:n länsipuolella Espoon länsiosissa. Espoonkartanoon kuuluu myös Espoon kylä Järvikylä (). Espoonkartanossa oli 567 asukasta vuodenvaihteessa 2020-2021. YIT-Yhtymä osti merkittävän maa-alueen Espoonkartanon alueelta Ramsayn suvulta vuonna 2002. Yhtymän tarkoituksena oli aloittaa "Suomen kiinnostavimman uuden asuinalueen" rakentaminen alueelle vuoden 2006 alussa. Suunnitelmat ovat edelleen kesken, ja asukkaat ovat valittaneet niistä. Alueen asemakaavan suunnittelu on osittain aloitettu uudestaan. Alueella on myös kaksi mahdollisesti Suomen vanhinta käytössä olevaa siltaa, Espoonkartanonsillat. Espoonkartanon luontoon kuuluu muun muassa Halujärvi ja Loojärvi Espoon ja Kirkkonummen rajalla. == Nimi == Espoonkartanon nimi on peräisin Kustaa Vaasan Espobyn kylän maille perustaman kuninkaankartanon nimestä. Nimi mainitaan asiakirjoissa jo vuonna 1495. Kaupunginosa on keskeisiltä osiltaan kartanon maita. Nimipari Espoonkartano – Esbogård tuli kaupunginosan nimeksi 1970-luvulla. == Historia == Suuri Rantatie eli Kuninkaantie oli keskiajalta lähtien tärkeä maantieyhteys, joka kulki Jorvaksesta Espoonkartanon kautta kohti Bemböleä. Espoonkartanon eteläpuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle. == Väestö == === Väkiluvun kehitys === == Kuvat == Kuva:Finns folkhögskola.JPG|Finns folkhögskola sijaitsee Espoonkartanossa. Kuva:Espoonkartanon väestön ikäjakauma.png|Espoonkartanon väestön ikäjakauma vuoden 2005 alussa. == Lähteet == *
Kirill Meretskov

Kirill Afanasjevitš Meretskov ( 7. kesäkuuta 1897 Nazarjevo, Venäjä – 30. joulukuuta 1968 Moskova, Neuvostoliitto) oli neuvostoliittolainen sotilaskomentaja, Espanjan sisällissodan ja toisen maailmansodan aikainen armeijakenraali. Meretskov syntyi venäläiseen talonpoikaisperheeseen vuonna 1897 Rjazanin kuvernementissa. Vuonna 1917 hän liittyi bolševikkipuolueen jäseneksi. Hän otti osaa Venäjän sisällissotaan punaisten puolella ja sai upseerikoulutuksen vuosien 1919 ja 1921 välillä. Meretskov toimi Leningradin sotilaspiirin päällikkönä talvisodan alkaessa, jolloin kaikki Suomeen hyökänneet armeijat olivat hänen johdossaan. Huonon sotamenestyksen seurauksena sodan johto siirrettiin Leningradin sotilaspiiriltä STAVKAlle 9. joulukuuta 1939 ja Meretskov alennettiin Neuvostoliiton 7. armeijan komentajaksi. Meretskov toimi 7. armeijan komentajana talvisodan loppuun saakka. Talvisodan jälkeen hänet nimitettiin yleisesikunnan päälliköksi. Vuonna 1940 hän vastasi 90 000 lisäneuvostosotilaan lähettämisestä Viroon jo aikaisemmin sovittujen 25 000:n tukikohdissa olevan lisäksi. Tammikuussa 1941 Meretskov luovutti yleisesikunnan päällikön tehtävät Georgi Žukoville ja hänestä tuli apulaispuolustuskansankomissaari. Saksan hyökkäyksen toisena päivänä perustettiin Neuvostoliiton asevoimien pääesikunta STAVKA, johon Meretskov nimitettiin. Syyskuussa Meretskov nimitettiin esikunnan yhteysupseeriksi koillisrintaman ja Karjalan rintaman esikuntiin sekä eteläiseen ja pohjoiseen ryhmään jakautuneen 7. erillisen armeijan komentajaksi Syvärijoelle. 17. joulukuuta 1941 Meretskov nimitettiin Olhavan rintaman komentajaksi. Hän palveli erilaisissa komentajatehtävissä Leningradin ja Karjalan rintamilla. 26\. lokakuuta 1944 Meretskov nimitettiin Neuvostoliiton marsalkaksi. Elokuussa 1945 Meretskov johti Neuvostoliiton hyökkäystä Japaniin. Toisen maailmansodan jälkeen Meretskov toimi Primorskin, Moskovan ja Vienanmeren sekä Pohjoisen sotilaspiirin komentajana sekä johti niin sanottuja ”Vystrel”-kursseja. 1955–1964 hän toimi Neuvostoliiton puolustusministerin sotilasopetuslaitoksiin liittyvänä avustajana sekä vuodesta 1964 tarkastajana. Meretskov oli vuosien 1939 ja 1956 välillä NKP:n keskuskomitean ehdokasjäsen. Hän kuului Neuvostoliiton korkeimpaan neuvostoon vuodesta 1940 vuoteen 1961. == Lähteet == *K. A. Zalesskij, 2000, Vetže, Moskva: Imperia Stalina, Biogliografitžeskij entsikloperitsekij slovar (Stalinin imperiumin elämäkertatietosanakirja) Luokka:Bolševikit Luokka:NKP:n keskuskomitean ehdokasjäsenet Luokka:Neuvostoliiton korkeimman neuvoston jäsenet Luokka:Neuvostoliiton marsalkat Luokka:Espanjan sisällissodan sotilaat Luokka:Vuonna 1897 syntyneet Luokka:Vuonna 1968 kuolleet
Kim Kuusi

Kim Olavi Kuusi (s. 28. joulukuuta 1947 Helsinki) on suomalainen säveltäjä ja vuodesta 2011 Teoston hallituksen puheenjohtaja. Hän on koulutukseltaan kauppatieteiden maisteri. Hän ja hänen yrityksensä Musicmakers Oy on erikoistunut mainosmusiikin tekemiseen. Yritys on alallaan Suomen suurimpia. Kuusi perusti yrityksen Esa Niemisen kanssa 1980. Musicmakersin Tähtitorni- levymerkille levyttivät 1980-luvulla muun muassa Maarit Hurmerinta, Paula Koivuniemi ja Jussi Raittinen. Julkaisuja jatkettiin uudelleen 2000-luvulla Plastinka-levymerkillä, jonka vetäjinä toimivat Kuusen lisäksi Kalle Chydenius, Leri Leskinen ja Vellu Maurola (Slow). Plastinkan nimekkäimpiä artisteja ovat Rajaton, Kemopetrol ja Petteri Sariola. Kuusi valmistui kauppatieteiden maisteriksi Helsingin Kauppakorkeakoulusta, jossa toimi myös opettajana vuoteen 1975. Opiskelun ohessa Kuusi oli mukana perustamassa Ryhmäteatteria, jonka säveltäjänä ja muusikkona hän toimi 1969–1973. Samaan aikaan hän toimi myös Pihasoittajat-yhtyeessä, jolle hän sävelsi muun muassa Suomea Euroviisuissa vuonna 1975 edustaneen kappaleen ”Viulu-ukko”. Euroviisumenestyksen kannustamana Kuusi siirtyi aluksi freelance- musiikkituottajaksi Love Recordsiin ja vuosiksi 1978–1979 Finnlevyn kotimaisen tuotannon johtajaksi. Kuusi on toiminut Idols-ohjelman toisen tuotantokauden (2005) päätuomarina. Kuusi sai pitkästä urastaan Elämäntyöpalkinnon Musiikki & Media -tapahtumassa lokakuussa 2017. Kim Kuusen vaimo on Kustannusosakeyhtiö Otavan myynti- ja markkinointijohtaja Maija Kuusi. Kim Kuusi on vaimonsa kautta myös Laura Närhen isäpuoli. Hänen appensa oli levymoguli Mosse Vikstedt. Hänen veljiään ovat elokuvaohjaaja Janne Kuusi ja juristi Kai Kuusi. == Lähteet == == Aiheesta muualla == * * Luokka:Suomalaiset säveltäjät Luokka:Suomalaiset aateliset Luokka:Vuonna 1947 syntyneet Luokka:Elävät henkilöt
Nanotyrannus

Nanotyrannus (nimen merkitys: ”pieni tyranni”) on sukupuuttoon kuollut Tyrannosauridae-heimoon kuuluva lihansyöjädinosaurus, joka eli myöhäisliitukauden lopulla, noin 68–65 miljoonaa vuotta sitten. Sen nimesivät Williams ja Currie Bakker vuonna 1988. Nanotyrannus saattaa olla keskenkasvuinen Tyrannosaurus rex, eikä siten oma lajinsa. Sen hampaat olivat kuitenkin erilaiset kuin Tyrannosaurus rexillä. == Koko == Nanotyrannus oli noin viisi metriä pitkä, kaksi metriä korkea ja noin tonnin painoinen. == Fossiilit == Nanotyrannuksen fossiileita on löydetty Montanan osavaltiosta Yhdysvalloista. == Nanotyrannus populaarikulttuurissa == Nanotyrannus esiintyy dokumenttisarjassa Jurassic Fight Club, jossa se taisteli kahden nuoren Tyrannosaurus rexin kanssa. == Katso myös == * Tyrannosaurus rex * Dynamosaurus * Tarbosaurus Luokka:Tyrannosauridae
Ibadan

Ibadan on kaupunki Nigeriassa. Se on Oyon osavaltion pääkaupunki ja samalla sen suurin kaupunki 2,6 miljoonalla (2007) asukkaallaan. Jorubat perustivat kaupungin vuonna 1750 ja siitä tuli heidän sotilaallinen tukikohtansa. Kaupunki joutui brittiläisten haltuun 1893. Ibadan oli pitkään Länsi-Afrikan suurin kaupunki 1900-luvulla. Ibadanin yliopisto on Nigerian vanhin yliopisto. Se perustettiin vuonna 1948 osana Lontoon yliopistoa. == Lähteet == == Aiheesta muualla == *